हॉकी
हॉकी के खेल में भारत ने हमेशा विजय पाई है। इस स्‍वर्ण युग के दौरान भारत ने 24 ओलम्पिक मैच खेले और सभी 24 मैचों में जीत कर 178 गोल बनाए तथा केवल 7 गोल छोड़े। भारत के पास 8 ओलम्पिक स्‍वर्ण पदकों का उत्‍कृष्‍ट रिकॉर्ड है। भारतीय हॉकी का स्‍वर्णिम युग 1928-56 तक था जब भारतीय हॉकी दल ने लगातार 6 ओलम्पिक स्‍वर्ण पदक प्राप्‍त किए। 1928 तक हॉकी भारत का राष्ट्रीय खेल बन गई थी और इसी वर्ष एमस्टर्डम ओलम्पिक में भारतीय टीम पहली बार प्रतियोगिता में शामिल हुई। भारतीय टीम ने पांच मुक़ाबलों में एक भी गोल दिए बगैर स्वर्ण पदक जीता। जयपाल सिंह की कप्तानी में टीम ने, जिसमें महान खिलाड़ी ध्यानचंद भी शामिल थे, अंतिम मुक़ाबले में हॉलैंड को आसानी से हराकर स्वर्ण पदक जीता।
वासुदेवन भास्करन
वासुदेवन भास्करन (जन्म 17 अगस्त 1950 चेन्नई, तमिलनाडु) भारत के एक पूर्व हॉकी खिलाड़ी हैं। वो मॉस्को, सोवियत संघ में आयोजित 1980 ग्रीष्मकालीन ओलंपिक में स्वर्ण पदक विजेता टीम के कप्तान रहे थे। इसके बाद उन्होंने भारतीय राष्ट्रीय पुरुष हॉकी टीम के लिए कई खिलाड़ियों को कोचिंग दी। ओलंपिक खेलों में उनके प्रदर्शन के लिए भारत सरकार ने 1979-1980 में उन्हें अर्जुन पुरस्कार से सम्मानित किया था।